b"\n_START_ARTICLE_\nRafael Ximeno i Planes\n_START_SECTION_\nBiografia\n_START_PARAGRAPH_\nFill d'un argenter, es va formar pict\xc3\xb2ricament primer amb un oncle seu (Llu\xc3\xads Antoni Planes) i posteriorment a l'Acad\xc3\xa8mia de Sant Carles de Val\xc3\xa8ncia. El 1776 va marxar a Madrid per a continuar la seva formaci\xc3\xb3 a l'Acad\xc3\xa8mia de Belles Arts de San Fernando, gr\xc3\xa0cies a una pensi\xc3\xb3 de l'acad\xc3\xa8mia valenciana. A Madrid fou el protegit de Manuel Monfort._NEWLINE_Va anar a Roma durant dos anys per completar la seva formaci\xc3\xb3, i de nou a la pen\xc3\xadnsula va treballar entre Madrid i Val\xc3\xa8ncia. El 1793 va obtenir la pla\xc3\xa7a de director a l'Acad\xc3\xa8mia de Sant Carles de Ciutat de M\xc3\xa8xic i va marxar cap a Am\xc3\xa8rica. A M\xc3\xa8xic va coincidir amb Manuel Tols\xc3\xa0 i Joaquim Fabregat.\n_START_SECTION_\nObra\n_START_PARAGRAPH_\nAlguns dels seus treballs m\xc3\xa9s destacats s\xc3\xb3n a la Catedral Metropolitana de la Ciutat de M\xc3\xa8xic i a la Bas\xc3\xadlica de l'Assumpci\xc3\xb3, al municipi murci\xc3\xa0 de Cieza."